Buddhacarita
Buddhacarita (Sanscrite: बुद्दचरितं Buddhacaritaṃ) est carmen epicum Sanscriticum de vita Buddhae a poeta Aśvaghoṣa saeculo II p.C.n. compositum. E libris duodetriginta huius carminis supersunt Sanscrite libri 2-13 completi, libri 1 et 14 lacunosi. Anno 420 versionem Sinensem confecit interpres Dharmarakṣa; saeculo VII vel VIII confecta est versio Tibetana accuratissima.